**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՅԻՍԻ ՀՈՒԼԻՍԻ 14-Ի N 1024-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Ֆինանսների նախարարություն**
 | 05.04.202301/34-2/3501-2023 |
| Ուսումնասիրելով Ձեր 24.03.2023թ. N ՆՄ//7142-2023 գրությամբ ներկայացված «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություն և լրացումներ կատարելու մասին» ՀՀ կառավարության որոշման նախագիծը հայտնում ենք, որ մեր իրավասությունների շրջանակներում առարկություններ չունենք: | Ընդունվել է ի գիտություն։ |
| 1. **Պետական եկամուտների կոմիտե**
 | 03.04.202301/3-3/19588-2023 |
| ՀՀ պետական եկամուտների կոմիտեն քննարկել է «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություն և լրացումներ կատարելու մասին» Կառավարության որոշման նախագիծը, ինչի վերաբերյալ հայտնում ենք հետևյալը։ Նախագծի 1-ին կետի 1-ին ենթակետով սահմանվում է, որ եթե հաշվարկային ժամանակահատվածը ներառում է նաև վարձու աշխատողի` միկրոձեռնարկատիրության մեջ ներգրավված լինելու՝ մինչև 2023թ. հուլիսի 1-ն ընկած ամիսներ, ապա այդ ամիսներից յուրաքանչյուրի համար, որպես եկամուտ, հաշվառվում է 2023թ. հուլիսի 1-ի դրությամբ սահմանված՝ «Նվազագույն ամսական աշխատավարձի մասին» օրենքի 1-ին հոդվածով սահմանված չափի և նվազագույն ամսական աշխատավարձի նկատմամբ հաշվարկված եկամտային հարկի հանրագումարի հիսուն տոկոսը:«Ժամանակավոր անաշխատունակության և մայրության նպաստների մասին» ՀՀ օրենքի 22-րդ հոդվածի 10․1-ին մասի համաձայն՝ նույն հոդվածի 7-րդ, 8-րդ, 10-րդ մասերով սահմանված կարգով միջին ամսական աշխատավարձը հաշվարկելիս վարձու աշխատողի` միկրոձեռնարկատիրության մեջ ներգրավված լինելու ժամանակահատվածի յուրաքանչյուր ամսվա համար որպես տվյալ գործատուի կողմից վարձու աշխատողին վճարված (վճարման ենթակա) եկամուտ ընդունվում է ժամանակավոր անաշխատունակությունն առաջանալու օրվա դրությամբ սահմանված նվազագույն ամսական աշխատավարձի հիսուն տոկոսը:Միաժամանակ, «Ժամանակավոր անաշխատունակության և մայրության նպաստների մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի (14․12․2022թ․ ՀՕ-451-Ն) համաձայն՝ «Ժամանակավոր անաշխատունակության և մայրության նպաստների մասին» ՀՀ օրենքի 22-րդ հոդվածի 10․1-ին մասն ուժը կորցրած է ճանաչվել։ Ընդ որում, այդ փոփոխությունը ուժի մեջ է մտնում 2023 թվականի հուլիսի 1-ից և տարածվում է այն դեպքերի վրա, երբ միկրոձեռնարկատիրությունում ներգրավված վարձու աշխատողների ժամանակավոր անաշխատունակության առաջին օրը 2023 թվականի հուլիսի 1-ն է կամ դրանից հետո: Հաշվի առնելով վերոնշյալը, հայտնում ենք, որ եթե նախագծի վերոնշյալ փոփոխությունը վերաբերում է ժամանակավոր անաշխատունակությունը մինչև 2023 թվականի հուլիսի 1-ն առաջանալու դեպքին, ապա, կարծում ենք, որ անհրաժեշտություն է առաջանում նախագծի 1-ին կետի 1-ին ենթակետը խմբագրել՝ կատարելով համապատասխան հստակեցումը։  | **Ընդունվել է։**Նախագծի 1-ին կետի 1-ին ենթակետում կատարվել է համապատասխան փոփոխություն, որով նախատեսվել է, որ եթե հաշվարկային ժամանակահատվածը ներառում է նաև վարձու աշխատողի` միկրոձեռնարկատիրության մեջ ներգրավված լինելու՝ մինչև 2023 թվականի հուլիսի 1-ն ընկած ամիսներ, ապա այդ ամիսներից յուրաքանչյուրի համար, որպես եկամուտ, հաշվառվում է ժամանակավոր անաշխատունակությունն առաջանալու օրվա դրությամբ սահմանված՝ «Նվազագույն ամսական աշխատավարձի մասին» օրենքի 1-ին հոդվածով սահմանված չափի և նվազագույն ամսական աշխատավարձի նկատմամբ հաշվարկված եկամտային հարկի հանրագումարի հիսուն տոկոսը: |
| 1. **Առողջապահության նախարարություն**
 | 24.03.2023 ԱԱ/03,1/6860-2023 |
|  Ի պատասխան 2023 թվականի մարտի 16-ի Ձեր թիվ ՆՄ/ԱԳ-1-4/6219-2023 գրության հայտնում եմ, որ. 1. Նախագծի 1-ին կետի 2-րդ ենթակետով նախատեսվում է «Հայաստանի Հանրապետության կառավարության 2011 թվականի մայիսի հուլիսի 14-ի N 1024-Ն որոշման մեջ փոփոխություն և լրացումներ կատարելու մասին» Կառավարության որոշման նախագծի 5-րդ հավելվածի 30-րդ կետի 5-րդ ենթակետը լրացնել նոր նախադասությամբ` հետևյալ խմբագրությամբ.«Այս դեպքում երեխայի խնամքն իրականացնող վարձու աշխատողին անաշխատունակության թերթիկը տրամադրում է երեխային առաջնային պահպանման ծառայություններ մատուցող բժշկական հաստատությունը՝ հիմք ընդունելով սույն ենթակետում նշված՝ երեխայի մոր (խնամակալի, հոգաբարձուի) առողջական վիճակի մասին բժշկական փաստաթուղթը։»:Միևնույն ժամանակ, ինչպես պարզ է դառնում հիշյալ կետի և Նախագծի հիմնավորման ուսումնասիրությունից մինչև 3 տարեկան երեխայի կամ մինչև 18 տարեկան հաշմանդամություն ունեցող երեխայի` տնային (ամբուլատոր) պայմաններում խնամքն իրականացնող վարձու աշխատողին, եթե մայրը (խնամակալը, հոգաբարձուն) հիվանդության կամ ընտանիքի մյուս հիվանդ անդամի հետ հիվանդանոցային բժշկական հաստատությունում (ստացիոնարում) գտնվելու պատճառով ի վիճակի չէ իրականացնել երեխայի խնամքը, տրամադրվում է անաշխատունակության թերթիկ: Կատարվող փոփոխության շրջանակում հստակեցվում է միայն մինչև 3 տարեկան երեխայի կամ մինչև 18 տարեկան հաշմանդամություն ունեցող երեխայի մոր (խնամակալի, հոգաբարձուի) հիվանդության պայմաններում անաշխատունակության թերթիկի տրամադրման հիմքը, սակայն անդրադարձ չի կատարվում այն իրավիճակին, երբ մայրը (խնամակալը, հոգաբարձուն) ընտանիքի մյուս հիվանդ անդամի հետ հիվանդանոցային բժշկական հաստատությունում (ստացիոնարում) է գտնվում:Հաշվի առնելով արդեն իսկ գործող կարգավորումների բովանդակությունը, ինչպես նաև Նախագծի ընդունման նպատակները` առաջարկում եմ սահմանել նաև համապատասխան հիմք այն դեպքի համար, երբ մայրը (խնամակալը, հոգաբարձուն) ընտանիքի մյուս հիվանդ անդամի հետ հիվանդանոցային բժշկական հաստատությունում (ստացիոնարում) է գտնվում և ի վիճակի չէ իրականացնել մինչև 3 տարեկան երեխայի կամ մինչև 18 տարեկան հաշմանդամություն ունեցող երեխայի խնամքը: | **Առաջարկությունն ընդունվել է։**Նախագծի 1-ին կետի 2-րդ ենթակետը խմբագրվել է հետևյալ բովանդակությամբ.«Այս դեպքում երեխայի խնամքն իրականացնող վարձու աշխատողին անաշխատունակության թերթիկը տրամադրում է երեխային առաջնային պահպանման ծառայություններ մատուցող բժշկական հաստատությունը՝ հիմք ընդունելով սույն ենթակետում նշված՝ երեխայի մոր (խնամակալի, հոգաբարձուի) առողջական վիճակի մասին բժշկական փաստաթուղթը կամ երեխայի մոր՝ ընտանիքի մյուս հիվանդ անդամի հետ հիվանդանոցային բժշկական հաստատությունում (ստացիոնարում) գտնվելու վերաբերյալ բժշկական փաստաթուղթը։»։ |
| 2. Նախագծի 1-ին կետի 2-րդ ենթակետով նախատեսվում է «Հայաստանի Հանրապետության կառավարության 2011 թվականի մայիսի հուլիսի 14-ի N 1024-Ն որոշման մեջ փոփոխություն և լրացումներ կատարելու մասին» Կառավարության որոշման նախագծի 5-րդ հավելվածի 34-րդ կետ լրացնել նոր նախադասությամբ` հետևյալ խմբագրությամբ.«Փոխնակ (սուրոգատ) մորից ծնված երեխայի կենսաբանական մորն անաշխատունակության թերթիկը տրամադրում է սույն կարգի 33-րդ կետում նշված այն բժշկական կազմակերպությունը, որտեղ իրականացվել է փոխնակ մոր հղիության հսկողությունը (այն բժշկական կազմակերպությունը ով պահանջն առաջանալու դեպքում անաշխատունակության թերթիկ է տրամադրելու փոխնակ մորը):»:Համաձայն «Մարդու վերարտադրողական առողջության և վերարտադրողական իրավունքների մասին» օրենքի 2-րդ հոդվածի 1-ին մասի 11-րդ կետի` կենսաբանական ծնող է հանդիսանում այն տղամարդը կամ կինը, որի սեռաբջջից է ձևավորվել սաղմը, և որի գենոտիպի կրողը նրա ապագա երեխան է:Համաձայն նշված օրենքի 11-րդ հոդվածի 1-ին մասի 3-րդ կետի` Հայաստանի Հանրապետությունում թույլատրվում է որպես վերարտադրողականության օժանդակ տեխնոլոգիաների կիրառմամբ դոնորական սաղմի ներպատվաստումը փոխնակ մոր արգանդում:Իր հերթին, դոնորական սաղմ է հանդիսանում կենսաբանական ծնողի (ծնողների) և (կամ) դոնորի սեռաբջիջների միաձուլման արդյունքում առաջացած սաղմը, որը պետք է կրի կամ արդեն կրում է փոխնակ մայրը կամ կինը («Մարդու վերարտադրողական առողջության և վերարտադրողական իրավունքների մասին» օրենքի 2-րդ հոդվածի 1-ին մասի 9-րդ կետ): Վերոհիշյալից հետևում է, որ երեխայի մայրը կարող է չհանդիսանալ վերջինիս կենսաբանական ծնողը: Հաշվի առնելով նշվածը` առաջարկում եմ վերանայել «կենսաբանական մայր» ձևակերպման կիրառումը: | **Ընդունվել է ի գիտություն։**Հաշվի առնելով այն հանգամանքը, որ Կառավարության 2011 թվականի մայիսի հուլիսի 14-ի N 1024-Ն որոշմամբ ապահովվում է «Ժամանակավոր անաշխատունակության և մայրության նպաստների մասին» օրենքի կիրարկումն, որի 11-րդ հոդվածի 5-րդ մասով արդեն իսկ նախատեսված է «կենսաբանական մայր» եզրույթը։Ըստ այդմ, միայն օրենքում համապատասխան փոփոխություններ կատարելուց հետո հնարավոր կլինի որոշման մեջ վերանայել «կենսաբանական մայր» եզրույթը։ |
| Միաժամանակ հաշվի առնելով այն հանգամանքը, որ Կառավարության 2023 թվականի հունվարի 26-ի թիվ 94-Ն որոշմամբ կատարվել է փոփոխություն նաև Կառավարության 2011 թվականի հուլիսի 14-ի թիվ 1024-Ն որոշման Հավելված 5-ով հաստատված «Ժամանակավոր անաշխատունակության թերթիկի լրացման ու տրամադրման կարգ»-ի 11.1 կետում, այն է. «Տնային կանչի կամ ամբուլատոր այցի հիման վրա անաշխատունակության թերթիկը քաղաքացուն տրվում է (բացվում է) 1-5-րդ օրացուցային օրը՝ ներառյալ օրացուցային օրվա համար» ձևակերպմամբ, հետագա տարընթերցումներից խուսափելու համար առաջարկվում է վերանայել նշյալ կետը և շարադրել հետևյալ խմբագրմամբ` «Տնային կանչի կամ ամբուլատոր այցի հիման վրա անաշխատունակության թերթիկը քաղաքացուն տրվում է (բացվում է) 1-5-րդ օրացուցային օրը ներառյալ»: | **Առաջարկությունն ընդունվել է։**Նախագծի 1-ին կետի 2-րդ ենթակետի «ա» պարբերությամբ առաջարկվել է որոշման N 5 հավելվածի 11-րդ կետում «1-5-րդ օրացուցային օրը՝ ներառյալ օրացուցային օրվա համար» բառերը փոխարինել «1-5-րդ օրացուցային օրը ներառյալ ՝» բառերով։ |
| **4. Արդարադատության նախարարություն** | **28.04.2023թ.** **թիվ /27.4/21412-2023** |
| 1. Նկատի ունենալով, որ Նախագծում կատարվում են մի քանի փոփոխություններ, անհրաժեշտ է վերնագրում «փոփոխություն» բառը փոխարինել «փոփոխություններ» բառով: | Առաջարկությունն ընդունվել է։Նախագծի վերնագիրը խմբագրվել է։ |
| 2. Նախագծի 1-ին կետի 2-րդ ենթակետի «ա» պարբերությունում «11-րդ կետում» բառերը անհրաժեշտ է փոխարինել «11.1-րդ կետում» բառերով՝ նկատի ունենալով, որ «1-5-րդ օրացուցային օրը՝ ներառյալ օրացուցային օրվա համար» բառերը նախատեսված են 11.1 կետում: | Առաջարկությունն ընդունվել է։Նախագծի 1-ին կետի 2-րդ ենթակետի «ա» պարբերությունում «11-րդ կետում» բառերը փոխարինվել են «11.1-րդ կետում» բառերով։ |
| 3. Նախագծի 1-ին կետի «գ» պարբերությունով նախատեսվում է 34-րդ կետը լրացնել նոր պարբերություններով: Այս առումով առաջարկում ենք 2011 թվականի հուլիսի 14-ի N 1024-Ն որոշման N2 հավելվածի 34-րդ կետը ներկայացնել նոր խմբագրությամբ՝ ապահովելով «Նորմատիվ իրավական ակտերի մասին» օրենքի 14-րդ հոդվածի 5-րդ մասի պահանջները, ըստ որի՝ «Ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով:»: | Առաջարկությունն ընդունվել է։Նախագծի 1-ին կետի «դ» պարբերությունով նախատեսվել է 34-րդ կետից հետո լրացնել հետևյալ բովանդակությամբ նոր՝ 34.1-ին, 34.2-րդ կետերով: |
| 4. Պետական եկամուտների կոմիտեի կողմից ներկայացված առաջարկության հիման վրա Նախագծի 1-ին կետի 1-ին ենթակետում կատարվել է համապատասխան փոփոխություն, որով նախատեսվել է, որ եթե հաշվարկային ժամանակահատվածը ներառում է նաև վարձու աշխատողի` միկրոձեռնարկատիրության մեջ ներգրավված լինելու՝ մինչև 2023 թվականի հուլիսի 1-ն ընկած ամիսներ, ապա այդ ամիսներից յուրաքանչյուրի համար, որպես եկամուտ, հաշվառվում է ժամանակավոր անաշխատունակությունն առաջանալու օրվա դրությամբ սահմանված՝ «Նվազագույն ամսական աշխատավարձի մասին» օրենքի 1-ին հոդվածով սահմանված չափի և նվազագույն ամսական աշխատավարձի նկատմամբ հաշվարկված եկամտային հարկի հանրագումարի հիսուն տոկոսը: Այս առումով առաջարկում ենք նշված փոփոխությունը կատարելու նպատակը արտացոլել նաև Նախագծին կից ներկայացված հիմնավորման մեջ, նկատի ունենալով այն հանգամանքը, որ հիմնավորումը պարզաբանում է յուրաքանչյուր իրավական նորմի իմաստը, նպատակը, դրա ընդունման անհրաժեշտությունը և հանդիսանում է կարևոր նյութ առանձին նորմերի մեկնաբանության համար ոչ միայն խորհրդարանական քննարկումների ընթացքում, այլև իրավական ակտի ընդունումից հետո՝ դատարանի և իրավակիրառ այլ մարմինների կողմից իրավական ակտի կենսագործման ընթացքում: | Առաջարկությունն ընդունվել է։Նախագծի հիմնավորումը խմբագրվել է։ |
| Նախագիծը ներկայացվել է հանրային քննարկման։ |  |